  Туспуктэм: vk.com ( Министерство сельского хозяйства УР) Анжелика Тихонова корреспондент 1-3 пӧсьтолэзе Вотка ёросысь Галёво черкогурт котырын «Тракторен биатлон» ӵошатсконъёс ортчизы. Трасса вылэ 48 воргоронъёс но 5 нылкышноос потӥзы. Со сярысь Удмуртиысь гурт возёсъя но сиён-юонъя министерстволэн пресс-службаез ивортӥз. Туэ ужрадэ Белоруссиысь, Татарстанысь, Башкортостанысь, Пермь, Краснодар шаеръёсысь, Киров, Саратов, Самара, Ростов улосвылъёсысь но Удмуртиысь трактористъёс люкаськизы. Ӵошатскисьёс трассаез тракторен ортчизы, ыбылӥськизы. Ӝоглыксэс но шонер ыбылӥськыны быгатэмзэс сяна, жюрилэн ёзчиосыз техникаен ӝикыт ветлэмзэс но дунъязы. Озьы, котькуд янгыш понна штраф секундъёс ватсаллязы. Вожвылъяськонлэн абсолютной чемпионэз Кизнер ёросысь Андрей Семакин луиз. Со 50 сюрс манетлы сертификат басьтӥз    Воргоронъёс пӧлын призёръёс пӧлы шедизы: Пичи Пурга ёросысь Вячеслав Егоров – нырысетӥ инты, Грак ёросысь Алексей Леонтьев – кыкетӥ инты, Сарапул ёросысь Константин Беляев – куинетӥ инты. Нылкышноос пӧлын нырысетӥ Можгаысь Софья Шушкова басьтӥз, кыкетӥ – Кизнер ёросысь Елена Шерстобитова, куинетӥ – Вотка ёросысь Марина Панькова. Тодэ вайытом, «Тракторен биатлон» улсын ӵошатсконъёс сяна, трос пӧртэм мукет ужрадъёс но ортчизы. Тегъёс: трактор Биатлон Удмуртия гуртвозёсъяминистерство Вотка Удмуртиысьтуризм  